दीपक ठाकुर करने लगे गुस्सा, जब सोमी खान बोलीं- 'छोटे भाई ने बुलाया और...' - देखें मजेदार Video  
दीपक ठाकुर ने पोस्ट किया वीडियो
सोमी खान ने मजाक-मजाक में कहा छोटा भाई
मजेदार वीडियो इंटरनेट पर हुआ वायरल
बिग बॉस सीजन 12 (Bigg Boss Season 12) में बिहार के मुजफ्फरपुर शहर से आए दीपक ठाकुर (Deepak Thakur) का जलवा कुछ ऐसा रहा कि फिनाले के टॉप-3 में अपनी जगह बनाया और आखिर में पैसे लेकर बाहर निकले. अब उनकी पॉपुलैरिटी इतनी हो गई है कि सोशल मीडिया पर हमेशा छाए रहते हैं. बिग बॉस से बाहर निकलने के बाद दीपक ठाकुर (Deepak Thakur) के पास बहुत सारे गाने का ऑफर मिल चुका है. फिलहाल दीपक ठाकुर (Deepak Thakur) ने मंगलवार को अपने मुजफ्फरपुर सिटी में एक लाइव कॉन्सर्ट रखा, जिसमें उन्होंने बिग बॉस 12 (Bigg Boss) के को-कंटेस्टेंट श्रीसंत (Sreesanth) और सोमी खान (Somi Khan) को भी इनवाइट किया था. 
दीपक ठाकुर (Deepak Thakur) और सोमी खान (Somi Khan) के बीच खट्टी-मीठी केमेस्ट्री सभी को पसंद आई थी. सभी उन्हें अक्सर एक साथ ही देखना चाहते थे. जयपुर की सोमी खान को दीपक ठाकुर बिग बॉस के भीतर काफी पसंद करने लगे थे. हालांकि बाद में यह क्लीयर हो गया था कि दोनों एक-दूसरे के बीच दोस्त बने रहेंगे. मुजफ्फरपुर में कॉन्सर्ट खत्म करने के बाद बुधवार को जब निकलने लगे तो दीपक ठाकुर (Deepak Thakur) ने एक वीडियो अपलोड किया, जिसमें वह श्रीसंत और सोमी खान के साथ दिखाई दिए. इस वीडियो में दीपक ठाकुर (Deepak Thakur) दोनों को शुक्रिया अदा किया, जो वह मुजफ्फरपुर आकर कॉन्सर्ट में शामिल हुए और उनसे मिले.
 
A post shared by Deepak Thakur (@ideepakthakur) on Feb 12, 2019 at 8:13pm PST
 
A post shared by Deepak Thakur (@ideepakthakur) on Feb 12, 2019 at 1:11am PST
 
इसी वीडियो में सोमी खान (Somi Khan) ने जब मजाक-मजाक में कहा, 'छोटे भाई ने बुलाया और हम चले आए.' इस पर दीपक ठाकुर (Deepak Thakur) मजेदार अंदाज में गुस्सा हुए फिर से करेक्शन करते हुए कहा, 'श्रीसंत भाई और सोमी खान जो मेरी दोस्त है उनका आने के लिए शुक्रिया.' दीपक ठाकुर ने इस वीडियो को पोस्ट करते हुए लिखा, 'लव यू बड़े भैया श्रीसंत और दिल से शुक्रिया सोमी खान (Somi Khan) जो आप लोग समय निकाल कर आए यहां. मुजफ्फरपुर धन्य हो गया आप दोनों के आने से...' यह वीडियो कुछ ही मिनटों में इंटरनेट पर काफी वायरल हो गया.